Publication: Magyar Közlöny
Issue: MK-2001-11 (Year: 2001, Number: 11)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 992

2. A szakmai vizsga részei 2.1. Írásbeli vizsga A jelölt az alábbiakban ajánlott témakörök valamelyikéből vizsgadolgozatot készít: — valamely népi kismesterség vagy annak része (részei) elméleti vagy gyakorlati megközelítésben, — a népi kismesterséghez vagy a mesterségben megvalósuló pedagógiai munkához kapcsolódó kutatás, gyűjtés, elemzés, összehasonlítás, — a tényanyagok újszerű csoportosítása, vagy új technológiák leírása. A szakdolgozat leadási határideje a vizsga megkezdése előtt 6 hét. A szakdolgozatot a képzést szervező intézmény adja ki bírálatra, értékelésre, és juttatja el a vizsgabizottság elnökéhez a szakmai vizsga előtt 7 nappal. A szakdolgozat terjedelme minimum 30 gépelt oldal. 2.2. Gyakorlati vizsga A gyakorlati vizsga osztályzata az alábbi tevékenységek részjegyeinek összesített átlaga: — a képzés során megoldott rajzos feladatok vizsgán történő bemutatásáért kapott végső érdemjegy, — a népi kismesterség OKJ szakképesítésének megszerzéséhez elkészített vizsgaremeket a jelölt a gyakorlati vizsgán bemutatja és válaszol a tárgy(ak) technikai megvalósítására és néprajzi hátterére vonatkozó kérdésekre. A gyakorlati vizsga időtartama maximum 30 perc (a tevékenységtől függően). 2.3. Szóbeli vizsga A szóbeli vizsga két részből áll: — A szóbeli vizsga kérdéseit a központi tételsor tartalmazza, amely felöleli a képzés ismeretanyagát. A jelölt egy tételt húz, amelyben a vizsga tárgyai A), B), C) témacsoportban szerepelnek. Az értékelés témacsoportonként egy-egy érdemjeggyel történik. — A vizsgadolgozat megvédése. A szóbeli vizsga önálló része a vizsgadolgozatból kapott kérdések megválaszolása. 2.4. A vizsga tárgyai A központi tételsor szerint: — A) néprajz, — B) a népi kismesterség tanításának módszertana, — C) a népi kismesterség szakma-pedagógiája. A szakdolgozat megvédése, valamint a szóbeli feleletek időtartama témakörök, illetve vizsgatantárgyként 10—15 perc. 2.5. A szakmai vizsga egyes részei alóli felmentés feltételei — A pedagógia, pszichológia, néprajz, művészettörténet és rajz tantárgyak beszámolási, illetve vizsgakötelezettsége alól felmentést kap a vizsgázó, ha felsőoktatásban szerzett sikeres vizsgát igazol. — Népi kismesterség kézműves szakmai bizonyítvány megszerzése alól felmentést kap az a jelölt, aki a Népművészet Mestere, Népművészet Ifjú Mestere, Népi Iparművész cím birtokosa, vagy az adott mesterségből a korábban érvényes 5/1976. (X. 26.) KM és a 17/1990. (XII. 20.) MKM rendelet alapján működési engedéllyel rendelkezik. Az Alkotmánybíróság határozatai Az Alkotmánybíróság 3/2001. (I. 31.) AB határozata A MAGYAR KÖZTÁRSASÁG NEVÉBEN! Az Alkotmánybíróság jogszabály alkotmányellenességének utólagos megállapítására és megsemmisítésére irányuló indítvány alapján meghozta az alábbi határozatot:

Source: https://magyarkozlony.hu/hivatalos-lapok/9198e1e996be4baa3a19f06d4ae3b27f73d84edb/dokumentumok/27b13f8c88fd269a71ab6d38abc93ab54f792202/letoltes